《春日登望海亭》
宋代·张伯玉

望海亭前春色深，风光澹澹海沈沈。
潮如世路来还去，山带城沈古到今。
坐见微云生别岸，吟惊幽鸟起层阴。
劝君莫苦凭高望，惊动子牟千里心。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。